Drie dood, tien beseer in Noordwes-ongelukDie voertuig is glo kort tevore gekaap. (Argieffoto: Hansie Linde) Drie mense is Saterdag in ’n gru-ongeluk buite Potchefstroom in Noordwes dood terwyl tien ander beseer is. Luidens ŉ verklaring deur die plaaslike polisie het ŉ Quantum-minibustaxi kop aan kop met ŉ Kia-sedan gebots. Die ongeluk het sowat 20 km buite Potchefstroom op pad na Ventersdorp gebeur. Drie mense is op die toneel dood verklaar en een persoon is in ŉ kritieke toestand per helikopter na ŉ hospitaal vervoer. Nog nege mense is met ambulanse vervoer. “Ons is hartseer oor die lewensverlies op ons paaie terwyl soveel gedoen word om sigbaarheid op paaie te verbeter. Daar word ook voortdurend met motoriste oor die nakoming van padreëls geskakel,” het Sello Lehari, LUR vir gemeenskapsveiligheid en vervoer in die Noordwes, gesê. Die polisie ondersoek tans ŉ saak van strafbare manslag.